تيديكلت (كايتݣال ليها حتى تمازيغت تيديكلت وتمازيغت) هي واحد اللوغة من لأسرة دأمازيغية مزاب وورݣلة اللي تابعة للفرع الزناتي ديال اللوغات لأمازيغية دالشمال. هاد اللوغة كايهضرو بيها الناس فولاية تامنراست فدزاير. تيديكلت عندها جوج داللهجات: تيديكيلت وتيت. كاتعتابر أمازيغية تيديكلت لوغة فخطر قريبة من لينقيراض حيتاش غير مابين 1000 و9000 واحد اللي بقاو وكايهضرو بيها، ولأعداد غادة وكاتهبط. كانت لمينطاقة ديال شمال إفريقيا فواحد لفترة ديال التاريخ ساكنينها لأمازيغ. فاش جاو لعسكر ديال لمسلمين نشرو لعربية، الشي اللي خلّا تيديكلت ينحاصر ليستيعمال ديالها. كولّما نتاشر لإسلام زادت معاه ليستيعمال ديال لعربية اللي ولّات فوقت آخور الدارجة. لعلاقة مابين لإسلام ولعربية كانت كبيرة شي شوية، داكشي لاش فاش بداو لأمازيغ يسلمو، بدات تيديكلت كاتغبر من ليستيعمال. كاينين شي 1000 واحد اللي كايهضرو بتيديكلت. لأغلبية ديالهوم كاينو فالشمال لغربي ديال لولاية دتامنراست فدزاير. كاينين ناطقين وحدين خرين فلمغريب وتونس. اللوغة كاينة فخطر كبير وقريبة تنقارض. Tamazight, Tidikelt. (n.d.). تخاد ف10 مارس 2017, من https://www.ethnologue.com/language/tia تخاد نهار 2 مارس 2021 من endangeredlanguages.com